**OHJAUSRYHMÄN ASETTAMINEN; Lasten ja alle 18-vuotiaiden nuorten osallistumisoikeuksien edistämisen arvioimiseksi kehitetyn Euroopan neuvoston arviointityökalun pilotointi Suomessa**

**Asettaminen**

Oikeusministeriö on tänään asettanut ohjausryhmän tukemaan ja seuraamaan Euroopan neuvoston kehittämän lasten osallistumisoikeuksien edistämisen arviointityökalun (*Child Participation Assessment Tool, CPAT*) pilotointihankkeen toteutusta Suomessa sekä varmistamaan tiedonkulkua hankkeeseen osallistuvien toimijoiden välillä.

**Toimikausi**

Ohjausryhmän toimikausi on xx.1.-31.12.2019.

**Tausta**

Euroopan neuvosto julkaisi vuonna 2016 arviointityökalun, jonka avulla jäsenmaat voivat mitata edistystään ministerikomitean suosituksen CM/Rec(2012)2 (suositus lasten ja alle 18-vuotiaiden nuorten osallistumisesta) toimeenpanossa. Arviointityökalun tavoitteena on saada jäsenmaiden toimintatavat vastaamaan suosituksen (2012)2 edellyttämää tasoa ja siten varmistaa lapsille YK:n lastenoikeuksien julistuksessa taattu oikeus osallistua heitä itseään koskevaan päätöksentekoon. Työkalu koostuu kymmenestä (10) indikaattorista, joiden perusteella jäsenmaat voivat arvioida toimiaan lasten osallistumisen turvaamiseksi ja edistämiseksi sekä keinojaan tarjota lapsille tilaisuuksia osallistua.

Arviointityökalu on tähän mennessä pilotoitu kuudessa Euroopan neuvoston jäsenmaassa (Viro, Irlanti, Romania, Bulgaria, Italia ja Latvia), ja Suomen lisäksi Malta ja Slovenia aikovat pilotoida työkalun vuosina 2018-2019. Lisäksi Armenia ja Saksa ovat ilmaisseet kiinnostuksensa pilotointia kohtaan.

Suomi toimii Euroopan neuvoston puheenjohtajamaana 21.11.2018-17.5.2019. Suomen painopisteet puheenjohtajakaudelle ovat: 1) eurooppalaisen ihmisoikeus- ja oikeusvaltiojärjestelmän vahvistaminen, 2) tasa-arvo ja naisten oikeudet, sekä 3) avoimuus ja osallisuus sekä nuoret ja radikalisoitumisen ehkäisy. Lasten ja nuorten osallistumisoikeuksien edistämisen arviointityökalun pilotointihanke kytkeytyy luontevasti Suomen puheenjohtajuuskauden teemoihin ja tavoitteisiin.

**Tavoitteet ja tehtävät**

Ohjausryhmän tehtävänä on tukea ja seurata pilotointihankkeen toteutusta sekä varmistaa tiedonkulku hankkeeseen osallistuvien toimijoiden välillä.

**Kokoonpano**

Ohjausryhmän kokoonpano on seuraava:

Puheenjohtaja:

johtaja Johanna Suurpää, oikeusministeriö

Jäsenet (varajäsenet suluissa):

NN, oikeusministeriö (erityisasiantuntija Panu Artemjeff)

NN, opetus- ja kulttuuriministeriö (NN)

NN, sosiaali- ja terveysministeriö (NN)

NN, sisäministeriö (NN)

NN, Etnisten suhteiden neuvottelukunta (NN)

NN, Lapsiasiavaltuutetun toimisto (NN)

NN, Lastensuojelun keskusliitto ry (NN)

Ohjausryhmän asiantuntijasihteerinä toimii erityisasiantuntija Liisa Männistö oikeusministeriöstä.

Ohjausryhmä voi kuulla työssään lasten ja nuorten parissa toimivien järjestöjen, lapsi- ja nuorisojärjestöjen sekä lasten parissa toimivien ammatillisten yhdistysten edustajia, tiedeyhteisöjä ja muita olennaisia asiantuntijatahoja.

**Tasa-arvon toteutuminen kokoonpanossa**

Nimeämispyynnössä pyydettiin huomioimaan laki naisten ja miesten välisestä tasa-arvosta (609/1986) nimeämällä mahdollisuuksien mukaan sekä nais- että miesehdokas. Ohjausryhmän kokoonpano [*vastaa/ei vastaa*] kyseisen lain vaatimuksia. Nimeämisessä on pyritty huomioimaan ohjausryhmässä edustettujen tahojen oma toive jäsenestä ja varajäsenestä.

**Kustannukset**

Ohjausryhmä hoitaa tehtävänsä virkatyönä. Ohjausryhmän jäsenille ei makseta kokouspalkkioita. Kokouksiin liittyvät matkakustannukset voidaan korvata kulloinkin voimassa olevan valtion matkustussäännön mukaisesti. Mahdollisten asiantuntijapalkkioiden korvaamisesta päätetään erikseen. Kokouksista aiheutuvat kulut (tarjoilut, mahdolliset matkakulut) maksetaan oikeusministeriön toimintamenoista TA-tililtä 25.01.01 / 1500 106 000.

kansliapäällikkö Pekka Timonen

neuvotteleva virkamies Niklas Wilhelmsson

LIITTEET Taustamuistio 20.12.2018 liitteineen

JAKELU Ohjausryhmän puheenjohtaja, jäsenet ja varajäsenet

TIEDOKSI Oikeusministeriö

* kansliapäällikkö
* viestintäjohtaja
* demokratia-, kieli- ja perusoikeusasioiden yksikkö
* lainvalmisteluosasto
* hankerekisteri / Hankeikkuna

Opetus- ja kulttuuriministeriö, kirjaamo

Sisäministeriö, kirjaamo

Sosiaali- ja terveysministeriö, kirjaamo